Hõimurahvaste programmi kirjandusauhind

Hõimurahvaste programmi kirjandusauhind on Eesti hõimurahvaste programmi ja Soome-Ugri Kirjanduste Assotsiatsiooni koostöös alates 2007. aastast välja antav  iga-aastane kirjandusauhind, millega tunnustatakse uurali keelkonda kuuluvate omariikluseta hõimurahvaste omakeelseid kirjandusteoseid.Hõimurahvaste programmi kirjandusauhind. Fenno Ugria veebisait.

Kirjandusauhinnale võib esitada mõnes uurali keelkonna keeles kirjutatud ilukirjandusliku originaalteose või ilukirjandusliku teose tõlke. Auhind antakse välja kirjanduslikult ja keeleliselt märkimisväärse teose eest, mis on avaldatud viimase nelja aasta jooksul. 

Auhinnafond on 2500 eurot ning igas kategoorias määratakse auhind reeglina ühele autorile. Kirjandusauhind on asutatud udmurdi kirjaniku ja ühiskonnategelase Kuzebai Gerdi (1898–1937) auks ja auhinnasaajad kuulutatakse välja kirjaniku surma-aastapäeval 1. novembril.

 Kategooriad 

 Ilukirjanduslik proosateos (romaan, novellikogu, jutustus)
 Luuleteos
 Tõlketeos (eelistatult hõimurahvaste keelde tõlgitud romaan, novellikogu, luulekogu või näidend)
 Lasteraamat
 Dramaturgiline teos (näidend, filmistsenaarium, ooperilibreto)

Ajalugu
2007. aastal anti auhind välja neljas kategoorias: ilukirjanduslik teos, tõlketeos (romaan, novellikogu, luulekogu, näidend – eelistatud on tõlked uurali keeltest), lasteraamat, kirjandusteaduslik teos (kirjanduslugu, kirjanduskriitika, esseede kogu, publitsistika).

2008. aastal jagati ilukirjanduse proosa ja luule kategooriaks ning kirjandusteaduse kategoorias anti võimalus kandideerida lisaks kirjandusloolisele ja kirjanduskriitiline teosele ka esseistika ja publitsistikaga.

2009.–2011. aastal sai kirjandusauhinnale kandideerida kuues valdkonnas: lisandus dramaturgiliste teoste (näidendid, filmistsenaariumid, ooperilibretod) kategooria.

2012. aastal kaotati kirjandusauhinna kirjandusteaduse kategooria, kuna kirjandusteaduslike teostega saab edaspidi kandideerida vastloodud Hõimurahvaste programmi rahvusteaduste auhinnale.Hõimurahvaste programmi rahvusteaduste auhind. Fenno Ugria veebisait.

Auhinnafondi suurus on 2500 eurot.

 Laureaadid 

Laureaadid 2007
 ilukirjandusteos: Sergei Matvejev, (udmurdi kirjanik, romaan "Tšorõgles' luškam kõlburanjos" ("Kalalt varastatud luuletused"))
 tõlketeos: Nadežda Ptšelovodova (udmurdi kirjanik, tõlge B. Alver "Tähetund / Invis us'tis'kon vakõt", ja eesti kirjandusklassika (Ristikivi, Peterson, Under jt) varasem vahendamine udmurdi keelde)
 lastekirjandus: Svetlana Grigorjeva (mari kirjanik, jutukogu "Jomšo tšõvige" ("Kadunud kanapoeg") eest, ja varasemad marikeelse lastekirjanduse arendamine)
 kirjandusteadus: Tatjana Kuznetsova (komi kirjandusteadlane, artiklikogumik "Literatura sövman tuijas: gižõs’ da kad" ("Kirjanduse arenguteed: kirjanik ja aeg"))

Laureaadid 2008
 proosateos: Leonid Jandak (mari kirjanik, romaanitriloogia "Onar")
 luuleteos: Tšislav Žuravljov (ersa luuletaja, luulekogu "Karginet'" ("Kurepojad"))
 tõlketeos: Valeri Alikov (mäemari tõlkija, soome kirjaniku Aleksis Kivi romaani "Šõm šümbel" ("Seitse venda") tõlge mäemari keelde)
 lastekirjandus: Jelena Kozlova (komi kirjanik, jutukogu "Šundõr" ("Võrukael"))
 kirjandusteadus: Maria Mal'kina (mokša kirjandusteadlane, kirjanduskriitiliste artiklikogumik "Er´aft´ vajgälenza. Kritikon' mäl'ht'-ar's'emat" ("Elu hääled. Kriitiku mõtisklusi"))

 Laureaadid 2009 
 proosateos: Nujan' Vid'az (jutustustekogu "Jangamo" ("Laostumine"))
 luuleteos: Niina Obrezkova (komi luuletaja, luulekogu "Dzirõd doj" ("Virvendav valu"))
 tõlketeos: Vassili Janalov (mari tõlkija, soome kirjaniku Kari Hotakaineni romaani "Okop urem" ("Kaitsekraavi tee") vahendamine mari keelde)
 lastekirjandus: Valentina Mišanina (mokša kirjanik, jutustuste ja näidendite kogumik "Joron’ juromsta stirn’a" ("Tüdruk vuttide hõimust"))
 kirjandusteadus: Mihhail Atamanov-Egrapi (udmurdi kirjanik, esseekogumik "Mon – udmurt. Malõ mõnõm vös’?" ("Olen udmurt. Miks mul on valus?"))
 näitekirjandus: Seppo Kantervo (karjala kirjanik, näidend "Laukkurit" ("Harjuskid"))

 Laureaadid 2010 
 proosateos: Nikolai Zaitsev (karjala kirjanik, novellikogu "Omat ikkunat" ("Koduaknad"))
 luuleteos: Ljuza Badretdinova (udmurdi luuletaja, luulekogu "Sjulem pužõos" ("Südame mustrid"))
 tõlketeos: Albertina Ivanova (mari tõlkija, eesti luuletaja Hando Runneli luulekogu "Тӱня теле / Rahutalved" tõlkimine mari keelde)
 lastekirjandus: Ulfat Badretdinov (udmurdi kirjanik, jutustuste ja näidendite kogumik "Tšušjal vordis’ke venjostek" ("Siil sünnib okasteta"))
 kirjandusteadus: Vassili Djomin (ersa kirjanik, "Sjukonjan tenk…" ("Kummardan teie ees…"))
 näitekirjandus: Juri Solovjov (mari kirjanik, (näidend "Jõvan Kõrla"))

 Laureaadid 2011 
 proosateos:  Mihhail Pavlov (mari kirjanik, kogutud teosed "Четлык ӱжака" ("Trellide siluett"))
 luuleteos: Jekaterina Makarova (udmurdi luuletaja, luulekogu "Šödon" (Vaist))
 tõlketeos: Jekaterina Metškina (saami tõlkija, saami kirjaniku Svetlana Zaborštšikova teose "Eellem vuez’. Kaahtse saam’ nõzne Kuelneg njoarkes’t eell’et" ("Kaheksa koolasaami naise elu") tõlge vene keelest kildinisaami keelde)
 lastekirjandus: Vassili Kozlov (permikomi kirjanik, lasteraamat "Loktas tulõs" ("Kevad tuleb"))

 Laureaadid 2012 
 luuleteos: Valentina Iziljanova (mari luuletaja, luulekogu "Кавашке серыш" ("Kiri taevasse"))
 tõlketeos: Irina Kuldkepp ja Angelina Rešetnikova (udmurdi tõlkijad, eesti kirjaniku Edgar Valteri teoste "Pokuraamat" ("Pokjos sjarõs’ lõddžet") ja "Pokulood" ("Pukjeilen madjosjosõz") tõlge udmurdi keelde)

 Laureaadid 2013 
 proosateos: Maria Ilibajeva (mari kirjanik, romaan-tetraloogia "Кугу тӱня – шыгыр тӱня" ("Lai maailm – kitsas maailm"))
 luuleteos: Aleksei Arzamazov (udmurdi luuletaja, luulekogu "Быдэс" ("Tervik"))
 lastekirjandus: Lidia Njankina (udmurdi kirjanik, laste luuleraamatud "Косьтэй но кыстыбей" ("Kostjake ja kartulitäidisega pannkook") ja "Ческыт кöмеч" ("Maitsev ahjukakk"))

 Laureaadid 2014 
 luuleteos: Anželika Jelfimova (komi luuletaja, luulekogu "Вемöсöн ли вöтöн" ("Unes või ilmsi"))
 tõlketeos: Natalja Sinitskaja (karjala tõlkija, Tove Janssoni teoste "Ohtlik jaanipäev" ("Varattavu Iivananpäivy") ja "Muumipapa memuaarid" ("Muumitatan mustelmat") tõlked karjala keelde)
 näitekirjandus: Aleksei Popov (komi kirjanik, näidendikogumik "Мывкыд парма" ("Tark parma"))

 Laureaadid 2015 
 proosateos: Oleg Uljašev (komi kirjanik, jutukogu "Излань зыран, зарни зыран" ("Uuralisse surutud kuldsed sürjanid"))
 luuleteos: Zoja Dudina (mari luuletaja, kolmeköiteline koguteos "Кум томан ойпого")
 tõlkekirjandus: Mihhail Tšemõšev (mari tõlkija, ungari kirjaniku Dezső Kosztolányi romaani "Pacsirta" ("Lõoke") tõlkimine mari keelde ("Турий"))

 Laureaadid 2016 
 proosateos: Galina Romanova (udmurdi kirjanik, jutukogu "Шунды-мумы… Гора моя высокая…" ("Päikse-ema… Mu kõrge mägi…"))
 luuleteos: Raisija Sungurova (mari luuletaja, luulekogu "Чайгоркаште сандалык" ("Maailm teetassis"))
 lastekirjandus: Juri Paltin (ersa kirjanik, muinasjuturaamatud "Чипай" ja "Сиянь кснав" ("Hõbehernes"))

 Laureaadid 2017 
 proosateos: Svetlana Bessonova (mari kirjanik, jutukogu "Май кечын умажэ" ("Maikuu päeva suudlus"))
 luuleteos: Anastasia Šumilova (udmurdi luuletaja, luulekogu "Дыр-эктон" ("Ajatants"))
 lastekirjandus: Nina Obrezkova (komi kirjanik, lasteraamatud "Петук Вась" ("Riiukukk Vasja") ja "Дивö-козин" ("Võlukingitus"))

 Laureaadid 2018 
 luuleteos: Ljudmila Rjabova (ersa luuletaja, filosoofiline luule luulekogus "Кие тон?" ("Kes sa oled?"))
 lastekirjandus: Elena Junusova (mari kirjanik, helge ja järjepideva panuse eest mari lastekirjandusse ja raamatu "Кугезе калькулятор" ("Vanaaegne kalkulaator") eest)

 Laureaadid 2019 
 luuleteos: Irina Samigulova (udmurdi luuletaja, luulekogu "Зангариё пальпотон" ("Rukkilillesinine naeratus"))
 lastekirjandus: Valentina Solovar (handi kirjanik, raamatud "Апщєма" ("Nooremale õele/vennale") ja "Кєр тови" ("Varajane kevad") ja Gennadi Grebentsov (ersa kirjanik, raamat "Чиньжарамот" ("Päevalilled"))

 Laureaadid 2020 

 proosateos: Heinike Heinsoo (vadjakeelne raamat "Suuri päive" ("Tähtis päev"))
 luuleteos: Baiba Damberga, Valts Ernštreits ja Ķempi Kārl (liivikeelne luulekogu "Trilium")
 näitekirjandus: Pjotr Zahharov (udmurdi kirjanik, näidend "Кызьы Лöпшо Педунь горд луиз" ("Kuidas Löpšo Pedunj punapeaks sai")

 Laureaadid 2021 

 lastekirjandus: Ol’ga Smotrova livviko (karjala kirjanik, täheraamat "Kirjaimikko" ("Tähestik"))
 luulekogu: Zoja Dudina (mari kirjanik, luulekogu "Юмынӱдыр огеш пу вашмутым" ("Jumala tütar ei anna vastust"))
 proosateos: Aleksandr Šebõrev (komi kirjanik, jutukogumik "Фараон" ("Vaarao")

 Laureaat 2022 
 Arvo Valton, märkimisväärse tegevuse eest omariikluseta soome-ugri rahvaste kirjanduse edendamisel ja tutvustamiselhttps://fennougria.ee/palju-onne-arvo-valton-palvis-hoimurahvaste-kirjandusauhinna-2022/

 Laureaadid 2023 
Ķempi Kārl (Karl Pajusalu), hindamatu panuse eest liivi kultuuri ja ajaloo tutvustamisel ning liivi keele arendamisel, salatsiliivikeelne luulekogu „Ēzkyrdiz vīzd“
Aado Lintrop, omariikluseta soome-ugri rahvaste kirjanduse edendamise ja tutvustamise eest Eestis

Viited

 Kirjandus 
 Arvo Valton. Hõimurahvaste programmi kirjanduspreemiatest. – Soome-Ugri sõlmed 2010–2011, lk 146–147

Välislingid
 Hõimurahvaste programmi kirjandusauhind

Kategooria:Kirjandusauhinnad
Kategooria:Soome-ugri maailm